
Perduoti Šiaulių miesto savivaldybės biudžetinėms įstaigoms Šiaulių miesto savivaldybei nuosavybės teise priklausantį ilgalaikį materialųjį turtą valdyti, naudoti ir disponuoti juo patikėjimo teise. Turtas perduodamas Šiaulių miesto savivaldybės biudžetinėms įstaigoms, kurių valdomi statiniai yra naudojami kolektyvinei apsaugai.

Sprendimo projektas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu (toliau – Įstatymas). Įstatymo 8 straipsnio 1 dalies 2 punkte nustatyta, kad savivaldybių institucijos, įmonės, įstaigos ir organizacijos savivaldybių turtą valdo, naudoja ir juo disponuoja patikėjimo teise. Įstatymo 12 straipsnio 1 dalyje numatyta, kad savivaldybei nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Šiaulių miesto savivaldybės tarybos 2021 m. gruodžio 23 d. sprendimu Nr. T-496 „Dėl Šiaulių miesto savivaldybės turto valdymo, naudojimo ir disponavimo juo tvarkos aprašo patvirtinimo“ patvirtintas Šiaulių miesto savivaldybės turto valdymo, naudojimo ir disponavimo juo tvarkos aprašas reglamentuoja Šiaulių miesto savivaldybei nuosavybės teise priklausančio turto perdavimo sąlygas ir tvarką.
Lietuvos Respublikos krizių valdymo ir civilinės saugos įstatyme nustatyta, kad savivaldybių institucijos ir įstaigos yra krizių valdymo ir civilinės saugos sistemos subjektai. Vietos savivaldos įstatytame nustatyta, kad civilinės saugos funkcija yra valstybinė (valstybės perduota savivaldybėms) funkcija, kurią savivaldybės privalo vykdyti. 
Teikiamu sprendimo projektu siūloma perduoti Šiaulių miesto savivaldybės (toliau – Savivaldybė) biudžetinėms įstaigoms Savivaldybei nuosavybės teise priklausantį ilgalaikį turtą, elektros generatorius RATO R8500D, valdyti, naudoti ir disponuoti juo patikėjimo teise. Turtas įsigytas iš valstybės biudžeto skirtų lėšų. Turtas perduodamas Šiaulių miesto savivaldybės biudžetinėms įstaigoms, kurių valdomi statiniai yra kolektyvinės apsaugos statiniai. Perduotas turtas bus naudojamas kolektyvinės apsaugos statinių funkcionavimui užtikrinti.
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – perdavus turtą kolektyvinės apsaugos statiniai bus aprūpinti įrenginiu reikalingu jų funkcionavimui užtikrinti. 

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Savivaldybės biudžeto lėšų sprendimo įgyvendinimui nereikės. 

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

